stanford-oval/wikipedia huggingface dataset:
וירג'יניה הול
מרגלת

כשפרצה מלחמת העולם השנייה נמצאה וירג'יניה הול בפריז בירת צרפת. היא התנדבה לשירות האמבולנסים הצרפתי. בשנת 1940, לאחר שצרפת נכבשה וחולקה לחלק הכבוש על ידי הנאצים ולחלק הנתון לשלטון וישי ששיתף פעולה עם הכובש, נמלטה וירג'יניה הול לאנגליה שם החלה לעבוד בשגרירות ארצות הברית.
בשנת 1941 התגייסה וירג'יניה הול למנהלת המבצעים המיוחדים הבריטית, ארגון שאסף מודיעין וביצע פעולות חבלה במדינות הכבושות באירופה. באוגוסט 1941 היא חזרה לשטח צרפת שבשלטון וישי במסווה של כתבת העיתון ניו יורק פוסט.
עם נחיתת בעלות הברית בצפון אפריקה, במסגרת מבצע לפיד, ב-8 בנובמבר 1942, החליט היטלר לכבוש אף השטחים שבשלטון וישי, הן בצרפת והן במושבותיה. ב-12 בנובמבר הסתיים מבצע כיבושו של האזור שבשלטון ישי. אז כבר הייתה הול ברשימת המבוקשים של הנאצים תחת הכינוי "הגברת הצולעת", והיא נאלצה לברוח לספרד ומשם שבה ללונדון.
באנגליה הצטרפה הול בחודש מרץ 1944 לשורות המשרד לשירותים אסטרטגיים ה-OSS, ארגון הביון, המודיעין הצבאי והמבצעים המיוחדים של ארצות הברית במלחמה.
היא ביקשה לשלוח אותה שוב לצרפת. הארגון נעתר לבקשתה וב-21 במרץ היא הונחתה מספינה בריטית בחוף ברטאן, כהיא נושאת מסמכי זהות על שם "מרסל מונטאן". היא חמקה מן הגסטפו, שכבר ידע על דבר קיומה של הסוכנת קטועת הרגל, וחברה למחתרת הצרפתית במרכז צרפת. היא עסקה במיפוי אתרים המתאימים להצנחת לוחמי קומנדו ואמצעי לחימה, אספה מידע רב ערך על הצבא הגרמני והצליחה לדווח כי המטה של הכוחות הגרמניים בצרפת הועתק מן העיר ליון לעיר לה פוי-אן-ולה.
לאחר הנחיתה בנורמנדי ביוני 1944 ארגנה הול פעולות גרילה של אנשי המחתרת הצרפתית בעורף הצבא הגרמני, עד שבספטמבר 1944 כבשו כוחות בעלות הברית את האזור במרכז צרפת בו פעלה ובהמשך את כל יתר צרפת, ובזאת הסתיים תפקידה במלחמה.
לאחר המלחמה

לאחר המלחמה המשיכה הול לעבוד במשרד לשירותים אסטרטגיים. בשנת 1945 החליט הנשיא הארי טרומן להעניק לה את צלב השירות המצוין, עיטור המוענק עבור גבורה יוצאת דופן תוך חירוף נפש, אך היא סירבה לקבלו מאחר ששאפה להמשיך ולעבוד בשירות הביון מבלי שזהותה תיחשף, על כן הוענק לה האות על ידי הגנרל ויליאם דונובן, מפקד ה-OSS בטקס פרטי במשרדי הארגון. בכך הייתה לאישה היחידה שזכתה בעיטור זה.
בשנת 1947 פורק המשרד לשירותים אסטרטגיים ובמקומו הוקמה סוכנות הביון המרכזית (CIA). הול המשיכה לעבוד בסוכנות החדשה כאנליסטית מומחית לענייני צרפת. 
בשנת 1950 נישאה לאחד מעובדי הסוכנות. היא המשיכה לעבוד בסוכנות עד להגעתה בשנת 1966 לגיל 60 שהיה אז גיל פרישת החובה.
וירג'יניה הול נפטרה בשנת 1982 והיא בת 76 שנים במותה.
לקריאה נוספת

סוניה פרנל, תרגום: דנה אלעזר הלוי, אישה חסרת חשיבות - סיפורה של וירג'יניה הול, המרגלת הכי מסוכנת במלחמת העולם השנייה , הוצאת מטר, תשפ"ב / 2022 ;
גרסה מקוונת של הספר (לבעלי הרשאה), באתר "כותר"
הספר "אישה חסרת חשיבות", באתר "סימניה"
Sonia Purnell, A Woman of No Importance: The Untold Story of Virginia Hall, WWII's Most Dangerous Spy (2002).
Vincent Nouzille, L’espionne: Virginia Hall, une américaine dans la guerre, (Fayard, 2007),  ביוגרפיה מפורטת על המרגלת (בצרפתית), פרי תחקיר מקיף (465 עמודים) של העיתונאי והסופר הצרפתי ונסן נוזי.
יורגן מלצר

| --- | --- |

 לידה:  22 במאי 1981 (בן 43) וינה שבאוסטריה
 מדינה:  אוסטריה אוסטריה
 מקום מגורים:  אוסטריה
 בן או בת זוג:  Iveta Melzer 
 גובה:  1.83 מטר
 יד חובטת:  שמאל
 פעילות כמקצוען:  1999–הווה (כ־25 שנים)
 סה"כ פרסים שצבר:  10,739,212 דולר אמריקאי 
 יחידים
 מאזן קריירה:  350–334 
 דירוג שיא:  8 (18 באפריל 2011)
 זכיות בטורנירים:  3
 זוגות
 מאזן קריירה:  375–297 
 דירוג שיא:  6 (13 בספטמבר 2010)
 זכיות בטורנירים:  10
 שיאי גראנד סלאם
 זכיות 0
 אליפות אוסטרליה הפתוחה:  שמינית גמר (2011)
 אליפות צרפת הפתוחה:  חצי גמר (2010)
 וימבלדון:  שמינית גמר (2010)
 אליפות ארצות הברית הפתוחה:  שמינית גמר (2010)
 
יורגן מלצר (בגרמנית: Jürgen Melzer; נולד ב-22 במאי 1981) הוא טניסאי אוסטרי. ב-18 באפריל 2011, הגיע מלצר לדירוג השיא שלו, המקום השמיני בעולם בדירוג הסבב ה-ATP.. דירוג שיא שלו בזוגות הוא 6, אליו הגיע ב-13 ספטמבר 2010. מדורג כיום (נכון ל-2 במאי 2022) במקום ה-150 בזוגות. מלצר הוא טניסאי שמאלי אבל, כמו רפאל נדאל, ימני בחיי היום-יום. עם אחיו הצעיר, ג'רלד מלצר, שיחק זוגות במספר תחרויות.
בשנת 1999, זכה באליפות וימבלדון לנוער. עד 2010 לא הצליח לעבור סיבוב שלישי בטורניר גראנד סלאם ולא הצליח לפרוץ קדימה לרמות הגבוהות ביותר. כשהוא בן 28, הוא סיים רצף זה כאשר הוא הגיע לשלב חצי הגמר אליפות צרפת הפתוחה (2010), הישג השיא שלו בגראנד סלאם. בשנה זו חווה הצלחה גם בזוגות, כשזכה בטורניר ווימבלדון יחד עם פיליפ פטצ'נר.
ב-15 באפריל 2011 ניצח בפעם הראשונה בקריירה את רוג'ר פדרר ברבע גמר טורניר מונטה קרלו.
ועידת קהיר (1943)

| --- | --- |

צ'רצ'יל, רוזוולט וצ'יאנג קאי שק
 עיר:  קהיר 
 מדינה:  מצרים מצרים
 תאריכים:  22 בנובמבר 1943 – 26 בנובמבר 1943 (5 ימים) 
 עילה:  היערכות בעלות הברית נגד האימפריה היפנית
 משתתפים
 ארצות הברית פרנקלין דלאנו רוזוולט  הממלכה המאוחדת וינסטון צ'רצ'יל  טאיוואן צ'יאנג קאי שק
 → ועידת קזבלנקהועידת טהראן ←
 
ועידת קהיר נערכה בקהיר שבמצרים בין 22 בנובמבר ל-26 בנובמבר 1943, בין רוזוולט, צ'רצ'יל, וגנרליסימו צ'יאנג קאי שק מסין. הוועידה עסקה בהיערכות בעלות הברית נגד האימפריה היפנית, ובמצב הרצוי באסיה שלאחר המלחמה.
רוזוולט רצה קשרים חיוביים ופרודוקטיביים עם סין לאחר המלחמה, כמו גם סיוע סיני בשמירה על ההתפשטות הבריטית, הרוסית והיפנית באסיה, ולכן הציע את ועידת קהיר כאמצעי לביטוי אמון הציבור ברפובליקת סין. הוועידה עצמה הייתה תחנת ביניים בדרך לפגוש את מנהיג ברית המועצות ג'וזף סטלין בטהראן, אך ממשל רוזוולט העניק למנהיג הסיני דחיפה סמלית בכך שנפגש עימו באופן פרטי לפני תחילת הוועידה ולפני שהגיע צ'רצ'יל.
החלטות הוועידה פורסמו ב"הצהרת קהיר", הצהרה לא-חתומה לעיתונות שדנה בכוונתן של בעלות הברית לחלק את האימפריה היפנית לאחר כניעתה הצפויה של יפן. הודעה לעיתונות של הוועידה ביססה את מעמדה של סין כאחת מארבע המעצמות הגדולות של בעלות הברית. על פי ההצהרה, כל הטריטוריות שכבשה יפן מאז מלחמת העולם הראשונה, כולל טאיוואן ואוקינאווה, יוחזרו לסין. בנוסף קבעה ההצהרה שעל קוריאה, שהייתה כבושה בידי יפן, להפוך למדינה חופשית.
הערות שוליים

↑  The Cairo Conference, 1943, US DEPARTMENT of STATES
| --- | --- |
בקרת זהויות :  NLI: 987008638483205171  LCCN: n84023894  NLK: KSH2000001640  VIAF: 126715112   WorldCat (עם VIAF): 126715112
יוז'ף סאבו (שחיין)

יוז'ף סאבו (בהונגרית: Szabó József; נולד ב-10 במרץ 1969), הוא שחיין הונגרי בעבר. אלוף אולימפי, אלוף עולם ואלוף אירופה במשחה ל-200 מטר חזה.
ביוגרפיה

סאבו נולד בבודפשט. הוא התאמן תחת הדרכתו של המאמן טמאש סצ'י.
ביוגרפיה > אלוף עולם

באליפות העולם בשחייה שנערכה במדריד, ספרד בשנת 1986 זכה סאבו במדליית זהב במשחה ל-200 מטר חזה בשיא תחרות חדש של 2:14.27 דקות, לפני השיאן העולמי ויקטור דייוויס מקנדה (2:14.9 דקות)	וסטיב בנטלי מארצות הברית	(2:16.51 דקות). בנוסף, הוא סיים במקום רביעי במשחה ל-400 מטר מעורב אישי בתוצאה של 4:23.02 דקות, המנצח במשחה זה היה חברו לנבחרת תמאש דארני (4:18.98 דקות).
ביוגרפיה > אלוף אירופה

באליפות אירופה בשחייה שנערכה בשטרסבורג, צרפת בשנת 1987, זכה סאבו בשתי מדליות, זהב וכסף. מדליית זהב במשחה ל-200 מטר חזה בתוצאה של 2:13.87 דקות ומדליית כסף במשחה ל-400 מטר מעורב אישי בתוצאה של 4:18.30 דקות.
ביוגרפיה > אלוף אולימפי

באולימפיאדת סיאול (1988) זכה סאבו במדליית זהב במשחה ל-200 מטר חזה בתוצאה של 2:13.52 דקות, לפני ניק גילנגהאם מבריטניה (2:14.12 דקות) וסרחיו לופז מספרד (2:15.21 דקות). בנוסף, הוא סיים במקום רביעי במשחה ל-400 מטר מעורב אישי בתוצאה של 4:18.15 דקות, המנצח במשחה זה היה דארני שקבע שיא עולם חדש של 4:14.75 דקות ובמקום 23 במשחה ל-200 מטר מעורב אישי בתוצאה של 2:09.08 דקות.
באליפות אירופה בשחייה שנערכה בבון, מערב גרמניה בשנת 1989, זכה סאבו במדליית ארד במשחה ל-200 מטר חזה בתוצאה של 2:16.05 דקות. בנוסף, הוא סיים במקום חמישי במשחה ל-400 מטר מעורב אישי בתוצאה של 4:21.69 דקות.
באליפות העולם בשחייה שנערכה בפרת', אוסטרליה בשנת 1991 סיים סאבו במקום חמישי במשחה ל-200 מטר חזה בתוצאה של 2:13.93 דקות ולא הצליח להגן על תוארו, המנצח במשחה זה היה מייק ברוומן מארצות הברית שקבע שיא עולם חדש של 2:11.23 דקות. בנוסף, הוא סיים במקום רביעי במשחה ל-400 מטר מעורב אישי בתוצאה של 4:17.52 דקות, המנצח במשחה זה היה דארני שקבע שיא עולם חדש של 4:12.36 דקות.
יוז'ף סטריני

| --- | --- |

 לידה:  5 בנובמבר 1861 לנדיאלטוטי, הונגריה 
 פטירה:  6 בפברואר 1941 (בגיל 79) בודפשט, ממלכת הונגריה 
 שם לידה:  Stern József 
 מדינה:  הונגריה 
 מקום קבורה:  בית הקברות קרפשי 
 תפקיד:  חבר האסיפה הלאומית של הונגריה (21 במאי 1906–21 במרץ 1910)  חבר האסיפה הלאומית של הונגריה (23 ביוני 1910–31 בינואר 1918)  Minister of Trade (25 בינואר 1918–31 באוקטובר 1918) 
 מפלגה:  מפלגת החוקה הלאומית 
 השקפה דתית:  קלוויניזם 
 
הברון יוז'ף סְטֶרֵינִי, (במקור שטרן, בהונגרית: Báró Szterényi József; לנדיאלטוטי, 5 בנובמבר 1861 – בודפשט, 6 בפברואר 1941) היה פוליטיקאי הונגרי-יהודי, שר המסחר, מומחה לפיתוח תעשייתי ולחינוך תעשייתי. הוא היה אחיו הצעיר של הוגו סטריני, מינרולוג ומורה.
קורות חיים

סטריני נולד במרכז טרנסדנוביה (מערב הונגריה) בכפר קטן קרוב לאגם בלטון, האגם הגדול באירופה. אביו, אלברט שטרן קיבל משרת רב באויפשט (אז יישוב מצפון לעיר פשט, היום חלק מבודפשט). סטריני החל את דרכו בבודפשט כעיתונאי ובשנת 1888 הקים את העיתון הפוליטי ברשוב. בשנים 1885–1889 היה מזכ"ל האגודה התעשייתית והמסחרית הטרנסילבנית (טרנסילבניה הייתה אז חלק מהונגריה). הוא סייר מספר פעמים שוב ושוב לצורך מחקרים תעשייתיים ומסחריים במדינות הבלקן, דרומית לגבולות האימפריה האוסטרו-הונגרית וביקר גם בחלקים של אסיה הקטנה. בשנת 1889 הוא משך את תשומת ליבו של שר המסחר, גאבור בארוש, שמינה אותו למפקח על התעשייה הטרנסילבנית.
אף על פי שלא היה לו תואר אוניברסיטאי, הוא קודם למשרד המסחר על ידי השר בארוש בשנת 1890, שם עסק תחילה בענייני פיתוח תעשייתי. בשנת 1896 מונה למנכ"ל מערכת החינוך התעשייתי הלאומי, בשנת 1900 היה יועץ השר, ובשנים 1905 עד 1910 היה מזכיר מדיני במשרד (תואר סגן שר). בין 1906 ל־1918 היה חבר האספה הלאומית מטעם העיר בראשוב.
באביב 1906, כשהוקמה ממשלת וֶקֶרְלֶה, סטריני הוזמן על ידי שר המסחר פרנץ קושוט (נכדו של לאיוש קושוט) כמזכיר מדיני למסחר. לאחר נפילת הממשלה מונה לנשיא בנק החקלאות. את המינוי לתפקיד הזה קיבל מקבוצה בנקאית גדולה שהוא התקשר איתם בעבר מטעם משרד המסחר לבניית הרכבת הדלמטית, לפי השמועה לפחות במאה מיליון כתר יותר מהצעות מתחרות.
משנת 1918 הוא מונה שר המסחר בממשלת וקרלה השלישית. במהלך מהפכת החרציות נכלא על ידי מועצת השרים כיחיד שמסכן את ההישגים המהפכניים. אחרי ה -8 במאי 1918 וקרלה שוב הצליח להקים ממשלה (בניסיון ששי). בשנת 1919 תחת ממשלת קארואי סטריני נכלא שוב בבית סוהר למעצרים (ללא משפט).
הוא היה חבר פרלמנט בלתי מפלגתי בין השנים 1920 עד 1926 וחבר בבית העליון משנת 1927. הוא היה מעורב במשאים ומתנים בינלאומיים ובמשך חמש שנים כממונה ראשי בחבר המדינות.
על תולדות המשפחה וקבלת התואר "ברון" ניתן לקרוא בהרחבה תחת הערך "משפחת סטריני".
יצירתו

הוא פרסם מאמרים ומחקרים רבים בכתבי עת הונגריים, גרמנים וצרפתיים וכתבי עת פוליטיים. יצירותיו הגדולות שפורסמו באופן עצמאי:
על קואופרטיבים לחיסכון (1884)
יחסי סחר עם טורקיה (1889)
חינוך תעשייתי בחו"ל (1894)
התעשייה המקומית בהונגריה (1895)
התעשייה ההונגרית והחקלאות (1895)
חינוך למלאכה ותעשייה ביתית בהונגריה (1896)
חינוך תעשייתי בהונגריה (גם בצרפתית וגרמנית, 1897)
התעשייה של מדינות הכתר הקדוש ההונגרי (כרך 20, 1901)
חינוך תעשייתי בהונגריה ובחו"ל (1909)
מזכר התפתחות תעשייתית (1909)
זיכרונות של זמנים עברו (1925)
לקריאה נוספת

לקסיקון ביוגרפי הונגרי Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994.
לקסיקון יהודי הונגרי יוז'ף סטריני Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929.
חייהם ועבודותיהם של סופרים הונגרים Szinnyei József: Magyar írók élete és munkái XIII. (Steiner–Télfy). Budapest: Hornyánszky. 1909.
Lengyel Géza (1963). Magyar újságmágnások. Budapest: Akadémiai Könyvkiadó. p. 70–73. Irodalomtörténeti füzetek 41. szám
הערות שוליים

↑  Lengyel Géza: i.m. 71. oldal.
| --- | --- |
בקרת זהויות :  BIBSYS: 90737433  BnF: cb104556640 (data)  CiNii: DA13852182  GND: 126999007  ISNI: 0000 0001 2208 4493  LCCN: no2011104024  NTA: 244612528  RERO: 02-A008646468  SUDOC: 084256923  VIAF: 5940754   WorldCat (עם VIAF): 5940754
וירג'יניה ג'ונסון

| --- | --- |

 לידה:  11 בפברואר 1925 ספרינגפילד, מיזורי, ארצות הברית 
 פטירה:  24 ביולי 2013 (בגיל 88) סנט לואיס, מיזורי, ארצות הברית 
 מדינה:  ארצות הברית 
 כינויים נוספים:  Mary Virginia Eshelman
 ידועה בשל:  מחקר בנושא הסקס האנושי מאסטרס וג'ונסון
 השכלה:  אוניברסיטת וושינגטון בסנט לואיס  אוניברסיטת מיזורי – קנזס סיטי  אוניברסיטת דרורי  אוניברסיטת מיזורי 
 מעסיק:  אוניברסיטת וושינגטון בסנט לואיס 
 בן זוג:  שני בעלים לטווח קצר ג'ורג' ג'ונסון (1950–1956) ויליאם מאסטרס (1971–1992)
 
וירג'יניה ג'ונסון (נולדה כמרי וירג'יניה אשלמן, 11 בפברואר 1925 – 24 ביולי 2013) הייתה סקסולוגית אמריקאית, הידועה כחברת הצוות מאסטרס וג'ונסון למחקר מיניות האדם. יחד עם ויליאם מאסטרס הייתה חלוצת המחקר על "תגובה מינית אנושית" והאבחון והטיפול של ליקויי מין בין 1957 ל-1990.
ראשית החיים

ג'ונסון נולדה בספרינגפילד, מיזורי, לעדנה לבית אוונס ולהרשל "הארי" אשלמן, שהיה חקלאי במקצועו. הורי האב היו חברים בכנסייה המורמונית, והיו לו שורשים מהסן. כשהייתה בת חמש עברה המשפחה לפאלו אלטו בקליפורניה, שם עבד אביה כשומר הקרקעות בבית חולים. המשפחה חזרה מאוחר יותר למיזורי ולחקלאות. וירג'יניה נרשמה בגיל 16 לקולג' בעיר הולדתה, אך נשרה, ובמשך ארבע שנים עבדה במשרד לענייני ביטוח של מדינת מיזורי. בסופו של דבר חזרה ללימודים, באוניברסיטת מיזורי וקונסרבטוריון של קנזס סיטי, ובמהלך מלחמת העולם השנייה החלה בקריירה מוזיקלית כזמרת בלהקה. היא שרה מוזיקת קאנטרי עבור תחנת רדיו מקומית בספרינגפילד, שם השתמשה בשם הבמה וירג'יניה גיבסון.
ג'ונסון עברה לסנט לואיס, מיזורי, שם הפכה לכתבת עסקים ב"סנט לואיס דיילי רקורד". כשהיא עוצרת את קריירת השירה, ג'ונסון נרשמה לאוניברסיטת וושינגטון בסנט לואיס מתוך כוונה ללמוד תואר בסוציולוגיה, אבל אף פעם לא השיגה אותו.
חקר הסקס

ג'ונסון פגשה את ויליאם מאסטרס בשנת 1957, כשהוא שכר אותה כעוזרת מחקר במחלקה למיילדות וגינקולוגיה באוניברסיטת וושינגטון בסנט לואיס. במהלך השנים בהם עבדה כעוזרת שלו, לימד אותה מאסטרס מונחים רפואיים, שיטות טיפול ומחקר. יחד הם פיתחו מכשירים דמויי פוליגרף אשר תוכננו למדידת עוררות מינית אצל בני אדם. באמצעות הכלים הללו מאסטרס וג'ונסון צפו ומדדו נתונים אצל כ-700 גברים ונשים שהסכימו לקיים פעילות מינית עם משתתפים אחרים או לאונן במעבדה. על ידי התבוננות באנשים הללו עזרה ג'ונסון למאסטרס לזהות את ארבעת השלבים של התגובה המינית, מה שנודע בהמשך כ"מעגל תגובה מינית אנושית". המחזור מורכב משלב ההתרגשות, שלב המישור, שלב האורגזמה ושלב השחרור. בשנת 1964 הקימו מאסטרס וג'ונסון מכון מחקר עצמאי ללא מטרות רווח בסנט לואיס, "קרן מחקר לרבייה ביולוגית". המרכז שינה את שמו ל"מכון מאסטרס וג'ונסון" ב-1978.
באפריל 2009 דיווח תומאס מאייר במגזין "סיינטיפיק אמריקן" כי לג'ונסון היו הסתייגויות רציניות לגבי תוכנית המכון להמרת הומוסקסואלים להטרוסקסואלים, תוכנית אשר פעלה מ-1968 ועד 1977.
החיים האישיים

בתחילת שנות ה-20 שלה נישאה ג'ונסון לפוליטיקאי במדינת מיזורי, אך הנישואין נמשכו יומיים. לאחר מכן היא התחתנה עם תובע המבוגר ממנה בהרבה, שגם ממנו התגרשה. ב-1950 התחתנה עם סולן להקה בשם ג'ורג' ג'ונסון. לשניים נולדו בן ובת לפני שהתגרשו ב-1956. ב-1971 נישאה ג'ונסון לוויליאם מאסטרס לאחר שעזב למענה את אשתו הראשונה ליבי. הם התגרשו ב-1993 אבל המשיכו לשתף פעולה מבחינה מקצועית. ג'ונסון נפטרה ביולי 2013 "בשל סיבוכים של מספר מחלות".
מאסטרס, שהתחתן שוב לאחר הגירושים מג'ונסון עם אהבת נעוריו, נפטר בשנת 2001.
בתרבות הפופולרית

רשת הכבלים האמריקאית שואוטיים יצרה סדרת טלוויזיה בת 46 פרקים בשם "הסקס של מאסטרס", דרמה המבוססת על ביוגרפיה באותו שם משנת 2009. הסדרה עלתה ב-29 בספטמבר 2013 ושודרה למשך ארבע עונות, כשאת ג'ונסון גילמה השחקנית ליזי קפלן.
הערות שוליים

1 2 3 4  Fox, Margalit (25 ביולי 2013). "Virginia Johnson, Widely Published Collaborator in Sex Research, Dies at 88". The New York Times. נבדק ב-28 ביוני 2018. {{cite news}}:  (עזרה)
1 2 3 4 5 6 7 8 9 10  Hayman, Suzie (28 ביולי 2013). "Virginia Johnson Obituary". The Guardian. UK. נבדק ב-28 ביוני 2018. {{cite news}}:  (עזרה)
↑  "Craftsmen of Sexuality; William H. Masters Virginia E. Johnson". The New York Times.
1 2 3 4 5 6 7  Maier, Thomas (2010). Masters of Sex: The Life and Times of William Masters and Virginia Johnson, the Couple Who Taught America How to Love. ReadHowYouWant. pp. 7, 8, 650. ISBN 978-1458767516.
↑  "Masters and Johnson". Discovery Health. Sinclair Intimacy Institute. אורכב מ-המקור ב-2013-04-13. נבדק ב-2018-06-28.
↑  "Virginia Johnson, renowned sex researcher, dies". אורכב מ-המקור ב-2013-07-25. נבדק ב-28 ביוני 2018. {{cite web}}:  (עזרה). Seattle Post-Intelligencer.
| --- | --- |
בקרת זהויות :  NLI: 987007271604305171  PLWABN: 9810559234705606  BIBSYS: 90218846  BNE: XX1099323  BnF: cb119089050 (data)  CiNii: DA03932117  GND: 118776274  ICCU: CFIV073717  ISNI: 0000 0001 0876 1160  LCCN: n79077421  LNB: 000060416  NDL: 00444814  NKC: xx0048134  NLA: 36565206  NSK: 000422038  NTA: 068203888  RERO: 02-A003428192  SELIBR: 191841  SNAC: w63f7c9g  SUDOC: 026939231  VIAF: 19679415   WorldCat (עם VIAF): 19679415
יחסי דרום אפריקה – סנט קיטס ונוויס

| יחסי דרום אפריקה – סנט קיטס ונוויס |
| --- | --- |
דרום אפריקה: סנט קיטס ונוויס


דרום אפריקה: סנט קיטס ונוויס
שטח (בקילומטר רבוע)
1,219,090: 261
אוכלוסייה
64,192,939: 46,863
תמ"ג (במיליוני דולרים)
377,782: 1,077
תמ"ג לנפש (בדולרים)
5,885: 22,983
משטר
דמוקרטיה פרלמנטרית: מונרכיה חוקתית   פדרציה

יחסי דרום אפריקה–סנט קיטס ונוויס הם היחסים הדיפלומטיים הרשמיים שבין רפובליקת דרום אפריקה לבין פדרציית סנט כריסטופר ונוויס.
היסטוריה

רפובליקת דרום אפריקה ופדרציית סנט כריסטופר ונוויס כוננו את יחסיהן הדיפלומטיים בחודש פברואר 1998. בתחילה לא היו היחסים משמעותיים עבור שתי המדינות - הסחר בין שתי המדינות היה קטן מדי כדי להיכנס לסטטיסטיקות הרשמיות של דרום אפריקה. הנציבה העליונה הלא תושבת הראשונה של דרום אפריקה לסנט קיטס ונוויס, הציגה את כתב האמנתה לסאם קונדור, סגן ראש הממשלה וסגן המושל של סנט קיטס ונוויס.
ב-2 ביוני 2003 נחתם הסכם דיפלומטי בין סנט קיטס ונוויס לבין דרום אפריקה בדבר שיתוף פעולה תרבותי.
נציגויות דיפלומטיות

סנט קיטס ונוויס אינה מיוצגת בדרום אפריקה, הן בדרג השגרירות והן בדרג הקונסולרי.
דרום אפריקה אינה מיוצגת בסנט קיטס ונוויס, הן בדרג השגרירות והן בדרג הקונסולרי. דרום אפריקה האמינה את נציבותה הגבוהה שבקינגסטון, בירת ג'מייקה, על סנט קיטס ונוויס.
יחסי דרום אפריקה – סנט וינסנט והגרנדינים

| יחסי דרום אפריקה – סנט וינסנט והגרנדינים |
| --- | --- |
דרום אפריקה: סנט וינסנט והגרנדינים


דרום אפריקה: סנט וינסנט והגרנדינים
שטח (בקילומטר רבוע)
1,219,090: 389
אוכלוסייה
64,192,939: 100,441
תמ"ג (במיליוני דולרים)
377,782: 1,066
תמ"ג לנפש (בדולרים)
5,885: 10,613
משטר
דמוקרטיה פרלמנטרית: מונרכיה חוקתית   דמוקרטיה פרלמנטרית

יחסי דרום אפריקה–סנט וינסנט והגרנדינים הם היחסים הדיפלומטיים הרשמיים שבין רפובליקת דרום אפריקה לבין סנט וינסנט והגרנדינים
היסטוריה

היחסים הדיפלומטיים הרשמיים שבין רפובליקת דרום אפריקה לבין סנט וינסנט והגרנדינים כוננו לראשונה ב-1 בספטמבר 1995, לאחר סיום משטר האפרטהייד בדרום אפריקה. הסחר של סנט וינסנט והגרנדינים ודרום אפריקה אינו משמעותי, ובשנים הראשונות ליחסים הדיפלומטיים הוא היה עוד קטן מדי על מנת להיכנס לסטטיסטיקות הסחר הרשמיות של דרום אפריקה. ב-24 במרץ 1999 הנציבה העליונה הלא תושבת הראשונה של דרום אפריקה לסנט וינסנט והגרנדינים הציגה את כתב האמנתה למושל סנט וינסנט והגרנדינים (הנציג הרשמי של המלוכה במדינה) בקינגסטאון, בירת המדינה. יינות דרום אפריקאים הפכו באותה העת זמינים לרכישה בסנט וינסנט והגרנדינים.
נערכו שיחות עם בכירים מסנט וינסנט והגרנדינים בנוגע לשיתוף פעולה עם דרום אפריקה בתחומי השמירה על הטבע, התרבות והתיירות.
נציגויות דיפלומטיות

דרום אפריקה אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. דרום אפריקה האמינה את שגרירותה שבקינגסטון, בירת ג'מייקה, על סנט וינסנט והגרנדינים.
סנט וינסנט והגרנדינים אינה מיוצגת בדרום אפריקה, הן בדרג השגרירות והן בדרג הקונסולרי.
טיפול בשולחן חול

תהליך בן שישה מפגשים בטיפול בשולחן חול. כל תמונה מציגה את התמונה הנוצרת בסוף המפגש הטיפולי. אופן השימוש בחול ובמיניאטורות משתנה מיצירה ליצירה.
טיפול בשולחן חול הוא שיטה בפסיכותרפיה מתחום הטיפול באמנויות, בה הכלי העיקרי הוא שולחן החול - ארגז ובו חול. בתהליך הטיפולי המטופל משחק ויוצר בשולחן החול. הכלי מאפשר העלאת תכנים נפשיים לא מודעים במטרה להשיג תהליך של ריפוי נפשי והתפתחות אישית של המטופל.
טיפול בשולחן חול הוא תהליך מתמשך, המלווה לרוב בשיטות נוספות מתחום הפסיכותרפיה. במהלך פגישה טיפולית, המטופל יכול לבטא את עצמו בשולחן החול באמצעות החול, מים ומגוון חפצים או דמויות. ניתן להתייחס למשחק בחול כצורה קונקרטית של דמיון פעיל. היצירה האישית של המטופל בחול, היא למעשה ייצוג כלשהו של עולמו הפנימי. בסיום תהליך היצירה בשולחן החול, ניתן לעיתים פירוש סמלי לתוצר, על ידי המטופל ובסיוע המטפל.
היסטוריה

הראשונה שתיארה את שולחן החול כשיטה טיפולית הייתה מרגרט לוונפלד, פסיכולוגית אנגלית, בשנת 1929. היא קראה לשיטה "טכניקת העולם". הפסיכואנליטיקאית השווייצרית דורה קאלף פיתחה את השיטה וביססה את התאוריות שלה על עקרונות הפסיכולוגיה של הפסיכיאטר והפסיכואנליטיקאי קרל גוסטב יונג. קאלף קראה לשיטה בשם "Sandplay" שמשמעותו משחק בחול.
מבנה שולחן החול

שולחן חול הוא שולחן או ארגז העשוי לרוב מעץ ולו שוליים מוגבהים היוצרים חלל פנימי. קלף ולוונפלד קבעו שפנים הארגז יהיה צבוע בכחול, כדי לדמות את המים או השמים כאשר פנים הארגז נחשף. המידות המקובלות של הארגז הן בערך אורך של שבעים ס"מ, רוחב של חמישים ס"מ, ועומק של כשבעה ס"מ. מידות אלו מאפשרות ליוצר להביט בכל שטח הארגז בלי להזיז את ראשו.
החול (לרוב חול ים) ממלא את הארגז עד מחצית גובהו. חלק מהמטפלים משתמשים בשני מגשים נפרדים, כשבאחד החול יבש ובשני - לח. השימוש בחול נשען על ההנחה שחומרים טבעיים כמו חול יוצרים תהליכים רגרסיביים ומעוררים חקירה של הסביבה תוך ניסוי וטעייה. חקירה יצירתית זו והמגע עם החול מאפשרים העלאת תכנים נפשיים בלתי מילוליים מודחקים וזכרונות מוקדמים.
בסמוך לארגז מוצע למטופל אוסף של חפצים מיניאטוריים כגון צעצועים ממוזערים (חיות, אנשים, כלי רכב, גדרות, מפלצות וחיות אגדיות), חפצים מהטבע (עלים, אבנים, ענפים, צדפים), חומרים ליצירה (נייר, פלסטלינה, בד) ולמעשה כל חפץ שיכול לשמש ליצירת עולם סימבולי או קונקרטי.
התהליך הטיפולי

במהלך הטיפול המטופל יוצר עולם כפי שהוא מוצא לנכון. העולם יכול להיות תמונה סטאטית או התרחשות דינמית. המטופל יכול לבחור אם להשתמש במיניאטורות או לעבוד עם החול והמים בלבד. המטפל עוקב אחר העבודה ולעיתים גם מתעד אותה בכתב או בציור ללא כל התערבות מצידו. לרוב, ישאיר המטופל בלכתו את התמונה הסופית על גבי שולחן החול, והמטפל יצלם את התמונה ויחזיר לקדמותו את שולחן החול.
בחירת המיניאטורות, כמו גם יצירת הדימויים והמצבים, הן בעלות ערך טיפולי סימבולי. למשל, מטפלים בגישה יונגיאנית ימצאו בסימבולים אלו קשרים לארכיטיפים. על פי הגישה הטיפולית, יש משמעות לבחירות מודעות ולא-מודעות הנוגעות הן לתכנים הישירים אותם מעלה המטופל והן לתכנים עקיפים המתייחסים לשולחן החול; ניתן להקבילם לאופן בו מתייחס מטפל באמנות לציור.
התהליך הטיפולי > תפקיד המטפל

אסכולות שונות מציעות תפקידים שונים למטפל במהלך הטיפול בשולחן חול, ולכן המטפל יכול להיות צופה או מפרש, בהתאם לגישה הטיפולית שלו. מטפלים בגישה היונגיאנית לרוב יימנעו ממתן כל תגובה במהלך העבודה, ולדידם עצם נוכחות המטפל היא זו שיוצרת סביבה המאפשרת תהליכים נפשיים. מטפלים בגישה ההתייחסותית, תופסים את המטופל כמרכזי בהבנת היצירה שלו וכבעל הכלים לפרש את יצירתו, ולעומתו פרשנות המטפל, בדומה לשיטות המסורתיות, היא למעשה כפייה של עולמו של המטפל על המטופל. בתפיסה זו המטפל יכול להציע את נקודת מבטו, אך היא תשמש כהצעה או השערה בלבד.
לקריאה נוספת

לינור שטיינהרדט (2004), "בין כוכבי שמיים לחול הים", הוצאת שער הים
ג'ואל רייס-מנוחין (1993), "משחק בחול - על פי תורת יונג", הוצאת ספרים "אח" בע"מ, תל אביב
שולחן החול כפי שנראה בתחילת המפגש הטיפולי
מיניאטורות לשימוש בשולחן החול
יורגן לינג

| --- | --- |

יורגן לינג
 לידה:  7 במרץ 1934 (בן 90) דנמרק אולבורג, דנמרק
 מדינה:  ממלכת דנמרק 
 השתייכות:  כוחות ההגנה של דנמרק
 תקופת הפעילות:  עד ל-1996
 דרגה:   גנרל
 תפקידים בשירות
 ראש ההגנה
 
יורגן לינג (בדנית: Jørgen Lyng;‏ נולד ב-7 במרץ 1934) הוא גנרל דני בדימוס אשר שימש כראש ההגנה (מקביל לרמטכ"ל) של צבא דנמרק בין השנים 1989–1996.
ביוגרפיה

לינג שרת בקורפוס היגרים של צבא דנמרק, ועבר אימונים מיוחדים בבריטניה, גרמניה וארצות הברית. לתפקיד ראש ההגנה (מקביל לרמטכ"ל) הוא מונה ב-31 באוקטובר 1989. תקופת כהונתו בתפקיד התאפיינה בפעילות אגרסיבית של הצבא הדני במגוון יעדים ברחבי העולם. ב-1990 הוא שלח את הסיירת HDMS Olfert Fischer להשתתף במלחמת המפרץ. בהמשך שלח כוחות קרקעיים של הצבא הדני להשתתף במלחמת בוסניה (מבצע בולבנק). ב-1994 הוא הורה להקים את הבריגדה הבינלאומית הדנית שנועדה להוות עתודה מיוחדת של הצבא הדני לפעילות ברחבי העולם. הוא פרש מתפקידו ב-31 במרץ 1996.
יורגן ברנדט

| --- | --- |
אין תמונה חופשית
 לידה:  19 באוקטובר 1922 קיל, רפובליקת ויימאר גרמניה
 פטירה:  26 ביולי 2003 (בגיל 80) מכנהיים, גרמניה גרמניה
 מדינה:  גרמניה 
 השתייכות:  ורמאכט ורמאכט  בונדסוור
 תקופת הפעילות:  1940 1955 – 1945 1983 (כ־5 שנים)
 דרגה:   גנרל (בונדסוור)
 תפקידים בשירות
 מפקד דיוויזיית הפאנצר ה-10 המפקח הכללי של הבונדסוור
 פעולות ומבצעים
 מלחמת העולם השנייה
 עיטורים
 מסדר ההצטיינות של נורדריין-וסטפאליה (1997)  עיטור  מסדר הכבוד של הרפובליקה הפדרלית של גרמניה בדרגת מפקד בכיר  צלב המפקד במסדר ההצטיינות של הרפובליקה הפדרלית של גרמניה 
 
יורגן ברנדט (בגרמנית: Jürgen Brandt;‏ 19 באוקטובר 1922 – 26 ביולי 2003) היה גנרל גרמני אשר שרת בבונדסוור ושימש כמפקח הכללי שלו (מקביל לרמטכ"ל) בין השנים 1978–1983.